**Győrtelek Község Önkormányzata Képviselő-testületének 2019. július 9. napján tartott nyilvános, rendes ülésének jegyzőkönyve**

**1./ jegyzőkönyve:1-9.**

**2./ tárgysorozata:1-9.**

**3./ rendeletei:--**

**4./határozatai:46, 47,48,49,50,51,52,53,54,55, *56-zárt /*2019. (VII.09. )**

Száma: Gy/210-12/ 2019.

**TÁRGYSOROZAT**

Elfogadott, Tárgyalt Napirendi pontok:

1./ Beszámoló a háziorvosi szolgálat 2018. évi munkájáról

Előterjesztő: dr. Varga Sándor, háziorvos, dr. Bajnay Benő járási tiszti főorvos

2./ Beszámoló a védőnői szolgálat 2018. évi működéséről

Előterjesztő: Májerné Veress Melinda védőnő, Zubály- Kovács Mária járási vezető védőnő

3./Beszámoló a Tiszamenti Regionális Vízművek Zrt. 2018. évi tevékenységéről

Előterjesztő: Kantár József Főmérnök úr

4./ Beszámoló a Könyvtár és Művelődési Ház 2018. évi működéséről

Előterjesztő: Bulyáki Annamária, könyvtáros

5./Beszámoló a Móricz Zsigmond Megyei és Városi Könyvtár 2018. évi tevékenységéről

Előterjesztő: Tomasovszki Anita igazgató

6./ Mezőőri szolgálat 2018. évi munkájáról szóló beszámoló

Előterjesztő: Tóth János, Varga Béla Mezőőrök

7./ Szociális, és Ellenőrző bizottságok 2018. évi munkájáról szóló beszámoló

Előterjesztő: Halász Mihályné és Debreceni Zoltán elnökök,

8./ A Szatmári Kistérségi Családsegítő és Gyermekjóléti Szolgálat 2018. tevékenységéről szóló beszámoló

Előterjesztő: Végh Edit, intézményvezető

9./ Egyebek. Zárt ülés:Önkormányzati hatósági ügy-lakos kérelme

Előterjesztő: Halmi József polgármester

**Győrtelek, 2019. július 9.**

 **Halmi József**

**polgármester**

**Készült:** Györtelek Község Önkormányzat Képviselő-testületének 2019. július hó 9. napján, 13.00 órakornyilvános, rendes ülésén a 4752 Györtelek, Kossuth utca 47. szám alatt, az önkormányzat székhelyén a Házasságkötő teremben.

**Jelen vannak:**

Halmi József polgármester, Debreceni Zoltán, Demeter Antalné, Bétériné Szabó Anikó, Halász Mihályné, Kisgyörgy Lajos, Tomori Szabolcsné képviselők; dr. Sipos Éva jegyző tanácskozási joggal jelen van

Meghívottak, megjelentek jelenléti ív szerint, illetve Pető László üzemmérnökség vezető a TRV részéről megjelent.

**Halmi József polgármester:** Köszönti a megjelenteket megállapítja, hogy határozatképes a képviselő-testület, hét fő képviselőből hét fő, beleértve a polgármestert, megjelent.

Polgármester úr javasolja, hogy a kiküldött meghívóban szereplő napirendi pontokat módosítsa a testület, a sorrendet illetően javasolja, hogy a TRV beszámolóját vegye fel a testület 3. napirendi pontként, 4.pont legyen a Beszámoló a Könyvtár és Művelődési Ház 2018. évi működéséről, és 5.pont a Beszámoló a Móricz Zsigmond Megyei és Városi Könyvtár 2018. évi tevékenységéről. Javasolja, hogy az 1. és 2. napirendeket egyben, valamint a 4. és 5. napirendeket egyben tárgyalják, mert azok szorosan összefüggenek. Javasolja, hogy Egyebek napirendi pontban, zárt ülés keretében Önkormányzati hatósági ügy-lakos kérelme napirendet tárgyalja a testület.

Polgármester úr javasolja, hogy a kiküldött meghívóban szereplő napirendi pontokat, a szóbeli kiegészítéssel, módosítással fogadja el testület. Van e esetleg kiegészítés, javaslat? Nem volt.

 A Polgármester úr által szóban javasolt napirendi pontok napirendre, tárgysorozatba vételével, a szóban javasolt sorrend módosításával egyetértenek a képviselők.

A képviselő-testület egyetért a szóbeli javaslat alapján a napirendi pontok tárgysorozatba vételével, sorrend módosításával, egyhangúan, hét igen szavazattal elfogadta a napirendi pontokat a fenti tárgysorozatban rögzítettek szerint.

**Győrtelek Község Önkormányzata Képviselő-testületének**

**46/2019. (VII.09.) határozata**

**a napirendi pontokról, tárgysorozatról**

**Györtelek község Önkormányzata Képviselő-testülete az alábbiak szerint fogadja el az ülés napirendi pontjait:**

1./ Beszámoló a háziorvosi szolgálat 2018. évi munkájáról

Előterjesztő: dr. Varga Sándor, háziorvos, dr. Bajnay Benő járási tiszti főorvos

2./ Beszámoló a védőnői szolgálat 2018. évi működéséről

Előterjesztő: Májerné Veress Melinda védőnő, Zubály- Kovács Mária járási vezető védőnő

3./Beszámoló a Tiszamenti Regionális Vízművek Zrt. 2018. évi tevékenységéről

Előterjesztő: Kantár József Főmérnök úr

4./ Beszámoló a Könyvtár és Művelődési Ház 2018. évi működéséről

Előterjesztő: Bulyáki Annamária, könyvtáros

5./Beszámoló a Móricz Zsigmond Megyei és Városi Könyvtár 2018. évi tevékenységéről

Előterjesztő: Tomasovszki Anita igazgató

6./ Mezőőri szolgálat 2018. évi munkájáról szóló beszámoló

Előterjesztő: Tóth János, Varga Béla Mezőőrök

7./ Szociális, és Ellenőrző bizottságok 2018. évi munkájáról szóló beszámoló

Előterjesztő: Halász Mihályné és Debreceni Zoltán elnökök,

8./ A Szatmári Kistérségi Családsegítő és Gyermekjóléti Szolgálat 2018. tevékenységéről szóló beszámoló

Előterjesztő: Végh Edit, intézményvezető

9./ Egyebek. Zárt ülés: Önkormányzati hatósági ügy-lakos kérelme

Előterjesztő: Halmi József polgármester

**Köszönti a meghívott, és megjelent vendégeket egyenként. Tájékoztatja, hogy meghívta a Mátészalkai Járási Hivatal vezetőjét, Fülöp István Hivatalvezető urat is, már két alkalommal lett került sor a meghívására, még egyszer sem jött el.**

**1.-2.napirendi pont:Beszámoló a háziorvosi szolgálat 2018. évi munkájáról, és Beszámoló a védőnői szolgálat 2018. évi működéséről**

**Előterjesztő: dr. Varga Sándor, háziorvos, dr. Bajnay Benő járási tiszti főorvos**

**Előterjesztő: Májerné Veress Melinda védőnő, Zubály- Kovács Mária járási vezető védőnő**

**Halmi József polgármester:** Köszönti a meghívottakat, köszöni, hogy eljöttek az ülésre. A vezető védőnő szabadságát tölti ezért nem tudott eljönni, de Bajnay főorvos úr képviselő őt is. Van e kérdése, véleménye a képviselőknek? Kötelező feladatot látunk el. Két háziorvosunk is van, jó viszonyban vannak, ez egy nagyon fontos dolog. Az önkormányzattal is jó az együttműködésük. A praxisszám stagnál. Születés sajnos nem sok van. A tavalyi évre tervezett pályázati felújítás elmaradt, előtte állunk. Az ősz folyamán talán be is fejeződik. Még most is várjuk a döntést, hogy megkapjuk e a hiányzó összeget. Ezzel a felújítással a jogszabályi előírásoknak is eleget teszünk majd. Műszerek beszerzésére is szerettünk volna pályázni, de a Szabolcs 05 társulástól hiába vártuk a segítséget, tájékoztatást, még a pályázati kiírást se kaptuk meg tőlük. A védőnő három településen látja el feladatát. Itt is a felújítással eleget teszünk a jogszabályi előírásoknak, a mosdó helyiséget kell, megoldani úgy, hogy legyen külön az ügyfeleknek és a dolgozóknak.

**dr. Bajnay Benő járási tiszti főorvos**: Köszöntöm a megjelenteket, köszönjük a meghívást. A kért tájékoztatást megküldtük, további kiegészítenivalónk nincsen.

**Halmi József polgármester**: Köszönjük a beszámolót, és a megjelenést. A lakosság elégedett a szolgálatok munkájával, ez a leglényegesebb. Reméljük, fejleszteni tudjuk az ellátási színvonalat a továbbiakban. Köszönöm Főorvos úr munkáját, és az önkormányzatunkhoz való pozitív hozzáállását. Jelezze kézfelemeléssel, aki egyetért a szóbeli előterjesztés, és a megküldött beszámoló alapján a háziorvosi szolgálat 2018. évi munkájáról szóló beszámoló elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**47/2019.(VII.09.) határozata**

**a háziorvosi szolgálat 2018. évi munkájáról szóló beszámoló elfogadásáról**

Győrtelek Község Önkormányzat Képviselő-testülete a háziorvosi szolgálat 2018. évi tevékenységéről szóló – az előterjesztés mellékletét képező - beszámolóját megtárgyalta, és azt elfogadja.

**Halmi József polgármester**: Jelezze kézfelemeléssel, aki egyetért a szóbeli előterjesztés, és a beszámoló alapján a védőnői szolgálat 2018. évi munkájáról szóló beszámoló elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**48/2019.(VII.09.) határozata**

**a védőnői szolgálat 2018. évi munkájáról szóló beszámoló elfogadásáról**

Győrtelek Község Önkormányzat Képviselő-testülete a védőnői szolgálat 2018. évi tevékenységéről szóló – az előterjesztés mellékletét képező - beszámolóját megtárgyalta, és azt elfogadja.

K.m.f.

|  |  |
| --- | --- |
| Halmi József  |  Dr. Sipos Éva  |
| polgármester |  jegyző |

**3..Beszámoló a Tiszamenti Regionális Vízművek Zrt. 2018. évi tevékenységéről**

**Előterjesztő: Kantár József Főmérnök úr,**

**Halmi József polgármester:** Köszönti a TRV képviselőjét, Pető László vezető mérnök urat. Van e kérdés, vélemény?

**Pető László üzemmérnökség vezető**: köszönt mindenkit, tájékoztatást ad arról, hogy idei évben a vízmérés a műszakhoz került át. A vízóra leolvasás, hitelesítés 90%-os. Csatlakozáskor ez csak 40%-os volt, most a hiteles vízmérők aránya 94%. Körülbelül negyven darab van, amit még itt cserélni kell. Átadásra került a szennyvíztelep. A szerződéskötéseket próbáljuk kezelni, a rákötések megtörténtek.

**Halmi József polgármester**: Köszöni a beszámolót, továbbra is jó a kapcsolat az önkormányzat és a TRV között. Több feladat lett a szennyvízhálózat kiépítése miatt, ott kisebb-nagyobb zökkenőkkel, de elindultunk. Mindennapos kapcsolatot tartunk, hiszen mindig van teendő, esetlegesen probléma. A próbaüzem alatt sok rákötés volt, de a szerződések nem kerültek megkötésre, így egyeztetés alapján a TRV munkatársai 3 alkalommal kijöttek ide Györtelekre, hogy a lakosok szerződést megköthessék. A Mátészalkai Jármi úti telephelyen továbbra is várják az ügyfélszolgálaton azokat, akinek problémájuk van, vagy szerződésük nincs még. Van olyan is, hogy szerződés van, de számlázás nincs. Nem leírt, de kialakult gyakorlat, hogy visszafelé számlázas nincs a TRV-nél. Visszamenőleg nem fognak számlát küldeni. Ha hosszabb idejű szolgáltatás szünetelés van, azt korrekten jelzik időben. Igyekeznek éjjel dolgozni, minél kevesebb igénybevevőt érintsen. Köszönjük a munkájukat.

**Halász Mihályné képviselő:** Korrekt a beszámoló. Nekem egy kicsit más jellegű kérdésem lenne, indítanánk egy üzemet, és a vízminőség nem felel meg bakteriológiai szempontból. A NÉBIH nem fogadta el. Milyen eszközötök, megoldásotok van, arra vonatkozóan, hogy a víz megfelelő minőségű legyen.

**Pető László üzemmérnökség vezető**: közkifolyón előfordulhat, illetve pangó víz esetén a rossz eredmény. Kimosatással, fertőtlenítéssel kezelhető ez. Esetleg belső hálózattal nincs baj? Nem régi vezetékről van szó? Ha igen, azzal is lehet gond. Két hetente kell ellenőrzést végeznünk, és rögzítenünk egy központi rendszerbe az eredményt.

**Halmi József polgármester**: Jó a kapcsolatunk, együttműködünk. köszönjük a munkátokat. Van e kérdés, vélemény? Nem volt. Jelezze kézfelemeléssel, aki egyetért az előterjesztés alapján a Tiszamenti Regionális Vízművek Zrt. 2018. évi tevékenységéről szóló beszámoló elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**49/2019.(VII.09.) határozata**

**a Tiszamenti Regionális Vízművek Zrt. 2018. évi tevékenységéről szóló beszámolóról**

Győrtelek Község Önkormányzat Képviselő-testülete a **Tiszamenti Regionális Vízművek Zrt.** által megküldött, 2018. évi tevékenységéről szóló – az előterjesztés mellékletét képező - beszámolóját megtárgyalta, és azt elfogadja.

K.m.f.

|  |  |
| --- | --- |
| Halmi József  |  Dr. Sipos Éva  |
| polgármester |  jegyző |

**4.-5. napirendi pont: Beszámoló a Könyvtár és Művelődési Ház 2018. évi működéséről**

**Előterjesztő: Bulyáki Annamária, könyvtáros**

**Beszámoló a Móricz Zsigmond Megyei és Városi Könyvtár 2018. évi tevékenységéről**

**Előterjesztő: Tomasovszki Anita igazgató.**

**Halmi József polgármester:** köszönti Annamáriát, a megyei könyvtárból most nem jöttek el. A 4-5. napirendi pontot is egyben tárgyaljuk, hiszen szorosan összefügg. A három beszámolót megkapták a képviselők. Jó az együttműködés, így fenntartható a könyvtár itt is. Kulturális rendezvények lebonyolításában részt vesz a megyei könyvtár, segítenek nekünk. Idős napi rendezvényre két nóta énekest tudtak szervezni. Annamária elvégezte a segéd könyvtáros képzést, a tavalyi ígéretnek megfelelően. Annyira jól végezte a munkáját, hogy a megyei mozgó könyvtárba helyettesít. A könyvtárban kap helyet a falugazdász. A Hírmondó megjelenéséért is felel Annamária, fotózik a rendezvényeken, ha kell, besegít a közmunka programban is. A Művelődési Házat bérbe tudjuk kiadni.

**Halász Mihályné. képviselő:** Olyan személyt ismertem meg Annamariban, aki erre a munkára alkalmas. Ez bebizonyosodott az elmúlt évben, a beléd vetett bizalmat megszolgáltad. Láttam, mozgalmas élet folyik, és ott van mindenhol Annamari is. Dicséretes az együttműködés, közös programokat szerveznek, bonyolítanak. Köszönjük.

**Halmi József polgármester**: a tavaly felajánlott lehetőséggel éltünk, Annamária elvégezte a segéd-könyvtáros képzést. Főállásban még mindig nem tudjuk foglalkoztatni, a továbbiakban remélem, hogy lesz lehetőség arra,h ogy teljes munkaidőben, megfelelő státuszban, nem közfoglalkoztatásban, tudjuk majd foglalkoztatni őt. Köszönjük a munkádat, és a beszámolódat még egyszer.

**Demeter Antalné alpolgármester:** jelzi, hogy a művelődési ház pincéjében a penészedést kellene megoldani, mert borzasztó. A kisteremben pedig függönyöket kellene lecserélni.

**Halmi József polgármester:** köszönöm, igen a penészedéssel kapcsolatosan teszünk meg lépéseket, rossz a szellőzés, ott le kell szedni majd mindent, hogy meg oldásra kerülhessen. A függönnyel kapcsolatosan Annamarit kérem, hogy mérjen, jelezze, és a költségvetés függvényében természetesen pótoljuk, cseréljük. Jelezze kézfelemeléssel, aki egyetért az előterjesztés alapján a könyvtár és művelődési ház 2018. évi működéséről szóló beszámoló elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**50/2019.(VII.09.) határozata**

**a Könyvtár és Művelődési ház 2018. évi működéséről szóló beszámoló elfogadásáról**

Győrtelek Község Önkormányzat Képviselő-testülete a Könyvtár és Művelődési ház 2018. évi tevékenységéről, működéséről szóló – az előterjesztés mellékletét képező - beszámolóját megtárgyalta, és azt elfogadja.

K.m.f.

|  |  |
| --- | --- |
| Halmi József  |  Dr. Sipos Éva  |
| polgármester |  jegyző |

**Halmi József polgármester:** Jelezze kézfelemeléssel, aki egyetért az előterjesztés, és a beszámoló alapján a Móricz Zsigmond Megyei és Városi Könyvtár 2018. évi tevékenységéről szóló beszámoló elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**51/2019.(VII.09.) határozata**

**a Móricz Zsigmond Megyei és Városi Könyvtár 2018. évi tevékenységéről szóló beszámoló elfogadásáról**

Győrtelek Község Önkormányzat Képviselő-testülete a Móricz Zsigmond Megyei és Városi Könyvtár által megküldött, 2018. évi tevékenységéről szóló – az előterjesztés mellékletét képező - beszámolóját megtárgyalta, és azt elfogadja.

K.m.f.

|  |  |
| --- | --- |
| Halmi József polgármester |  Dr. Sipos Éva jegyző |

**6.napirendi pont: Mezőőri szolgálat 2018. évi munkájáról szóló beszámoló**

**Előterjesztő: Tóth János, Varga Béla Mezőőrök**

**Halmi József polgármester:** Köszönti a mezőőröket. Nem rosszabb a helyzet, mint korábban, de nem is jobb. Lopások vannak, sokan visszatérők. Főleg külterületet érint a probléma. Következetesnek kell lenni. Sokan nem fogják fel, hogy ha fát visznek el, bűncselekményt követnek el azzal. Sok feljelentés nem született 2018. évben sem. A finanszírozásban jó lenne, ha az érdekeltek, gazdák is részt vennének. Nagyobb mozgásterük lenne a mezőőröknek. A Támogatás negyedévenként kb 500.000,-Ft, a bérükhöz. Szükség van rájuk, de ezt már régen állami feladattá kellett volna, hogy tegyék. Amit kérek, tőlük mindenben segítenek, most két ajtó lopást előztünk meg. Először figyelmeztetnek, másodjára feljelentést tesznek. Van e kérdés, vélemény?

**Tóth Béla mezőőr**: mi hosszú távban gondolkozunk, igyekszünk megfelelni az elvárásoknak. Aki emberekkel bánik, azt tudja mennyire nehéz feladat ez. A falu nagy része elégedett velünk. Emberekkel bánni legnehezebb dolog. Szembekerülni velük, és kezelni őket, nem egyszerű.

**Halmi József polgármester**: Bérük rendezett, szakmunkás minimálbért kapják, 8 órában, Van e kérdés, vélemény? Nem volt. Jelezze kézfelemeléssel, aki egyetért a beszámoló, és a szóbeli kiegészítés alapján a mezőőri szolgálat 2018. évi munkájáról szóló beszámolója elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**52/2019.(VII.09.) határozata**

**a Mezőőri szolgálat 2018. évi munkájáról szóló beszámoló elfogadásáról**

Győrtelek Község Önkormányzat Képviselő-testülete a mezőőrök 2018. évi munkájáról szóló – az előterjesztés mellékletét képező - beszámolóját megtárgyalta, és azt elfogadja.

K.m.f.

|  |  |
| --- | --- |
| Halmi József  | Dr. Sipos Éva |
| polgármester | jegyző |

**7.napirendi pont: Szociális, és Ellenőrző bizottságok 2018. évi munkájáról szóló beszámoló**

**Előterjesztő: Halász Mihályné és Debreceni Zoltán elnökök,**

**Halmi József polgármester:** A szociális bizottságnak 2018. évben nem volt túl sok feladata. A beszámoló elkészült. Van e kérdés, vélemény?

**Halmi József polgármester:** Nincs kérdés, vélemény. Jelezze kézfelemeléssel, aki egyetért a beszámoló alapján a szociális bizottság 2018. évi munkájáról szóló beszámolója elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**53/2019.(VII.09.) határozata**

**a Szociális bizottság 2018. évi munkájáról szóló beszámoló elfogadásáról**

Győrtelek Község Önkormányzat Képviselő-testülete a Szociális Bizottsága 2018. évi munkájáról szóló – az előterjesztés mellékletét képező - beszámolókat megtárgyalta, és azokat elfogadja.

K.m.f.

|  |  |
| --- | --- |
| Halmi József .  |  Dr. Sipos Éva  |
| polgármester |  jegyző |

Halmi József polgármester: Az ellenőrző bizottság fő feladata év elején a vagyonnyilatkozat-tételi kötelezettség ellenőrzése. Jelezze kézfelemeléssel, aki egyetért a beszámoló alapján az ellenőrző bizottság 2018. évi munkájáról szóló beszámolója elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

:

**Győrtelek Község Önkormányzata Képviselő-testületének**

**54/2019.(VII.09.) határozata**

**az Ellenőrző bizottság 2018. évi munkájáról szóló beszámoló elfogadásról**

Győrtelek Község Önkormányzat Képviselő-testülete az Ellenőrző Bizottsága 2018. évi munkájáról szóló – az előterjesztés mellékletét képező - beszámolókat megtárgyalta, és azokat elfogadja.

K.m.f.

|  |  |
| --- | --- |
| Halmi József  |  Dr. Sipos Éva  |
| polgármester |  jegyző |

**8.napirendi pont: A Szatmári Kistérségi Családsegítő és Gyermekjóléti Szolgálat 2018. tevékenységéről szóló beszámoló**

**Előterjesztő: Végh Edit, intézményvezető**

**Halmi József polgármester:** Köszönti Vég Edit vezetőasszonyt. A szolgálat plusz munkáját köszöni meg először, a plusz programok, rendezvények lebonyolítását, megszervezését. Ezzel nagyon sokat segítenek az önkormányzatnak. Idősek napja, farsang, gyermeknap, főzőverseny, stb. Lehetőségünk volt egy pályázathoz csatlakozni, mellyel még színvonalasabbá tudjuk, tudtuk tenni ezeket a rendezvényeket. 2018. évről kell beszámolni, ami végül még Tóth Anna munkássága volt. Szakmailag már helyén van, működtetik a szolgáltatásokat. Vannak helyzetek, konfliktusok melyeket kezelni kell, és megoldani. Végre, hasznos, több órát töltenek a gondozottakkal, ami probléma volt már rég. Sok problémás család van, aminek a megoldásához szakmai tudás is kell. Jó együttműködés alakult ki, köszönjük. Van e kérdés, vélemény?

**Végh Edit gyermekjóléti szolgálat vezető:** köszönöm a bizalmat.A lányok, mindenki egy egyéniség, mindenki más, küzdelmes időszakon vagyunk túl. Szakmai szempontból is, és ezen a téren is fejlődtek a lányok. Az idősekhez én is kimegyek, és ellenőrzöm így a lányok munkáját. Editke végezte el a családsegítését, és nagyon büszke vagyok rá. Sokaknak új, hogy igenis ki kell menni, ott kell lenni a gondozottakkal. Persze a lányok partnerek voltak ebben. Biztos kezdet gyerekház is működik, de nem éltek a lehetőséggel, most ebben is részt veszünk. A lakosság közül is sokkal többen jönnek fel, igyekszünk segíteni azoknak , akiknek tudunk, akiknek nem tudunk, őket próbáljuk tovább irányítani.

**Halmi József polgármester:** Ha csak most a gyermek felügyeletet nézem, ennyi gyerek sose vett részt, és jól érzik magukat ott. Szeretnek itt lenni a gyerekek. A dolgozók is szeretnek itt dolgozni most már. Sőt, az Okmánybusz, Takarékbusz is itt kap helyet a gyermekjólét területén, ezt is plusz munkát jelent. Örülök, hogy végül kívülről lett vezető, nem biztos, hogy egy belső ember alkalmas lett volna helyrehozni a gyermekjóléti munkáját. Teljesen más kívül-belül, szakmailag, emberileg az intézmény. Köszönöm a gyermekjólét vezetője, és dolgozói munkáját. Egyéb kérdés, vélemény a beszámolóval kapcsolatosan? Ha nincs, jelezze kézfelemeléssel, aki egyetért az előterjesztés alapján a Szatmári Kistérségi Családsegítő és Gyermekjóléti Szolgálat 2018. tevékenységéről szóló beszámoló elfogadásával.

Györtelek Község Önkormányzat Képviselő-testülete hét igen szavazattal, tartózkodás és ellenszavazat nélkül egyhangúan a következő határozatot hozta:

**Győrtelek Község Önkormányzata Képviselő-testületének**

**55/2019.(VII.09.) határozata**

**a Szatmári Kistérségi Családsegítő és Gyermekjóléti Szolgálat 2018. tevékenységéről szóló beszámoló elfogadásáról**

Győrtelek Község Önkormányzat Képviselő-testülete a Szatmári Kistérségi Családsegítő és Gyermekjóléti Szolgálat intézmény 2018. évi tevékenységéről szóló – az előterjesztés mellékletét képező - átfogó beszámolóját megtárgyalta, és azt elfogadja.

K.m.f.

Halmi József Dr. Sipos Éva

 polgármester jegyző

**9.napirendi pont. Egyebek**

**Előterjesztő: Halmi József polgármester**

**Halmi József polgármester**

Tájékoztatást ad Polgármester úr a 2019. 06.27-én történt viharról. A településen bekövetkezett kár eltörpül más, egyes településekéhez képest. 40-50 házban keletkezett kár. A Szabolcsi Építők útján borult ki egy oszlop, lemeztetőt fújt le a szél. Az oszlopot a saját vezetéke tartotta, egy napig őrizte a rendőrség, és csak szombaton délután 3 óra körül állították helyre. Tőlem vártak felelősségvállalást. Volt olyan fenyőfa, amit mintha rátettek volna a ház tetejére. Három vezeték szakadás volt itt, az ún. 20-as miatt volt áram kimaradás. Az Eon-nál káosz volt. Vis maior pályázatra lehetőség volt, de nem adtuk be, több adminisztrációval járt volna, mint amennyi támogatást kapnánk. Aki tőlünk kért segítséget, igyekeztünk megadni neki. Végig jártam a falut, akik jeleztek, azoknak segítettünk.

További kérdés, vélemény, hozzászólás, közérdekű bejelentés nem volt, ezért az ülés zárt ülésként folytatódik tovább.

**Györtelek, 2019.július 9.**

**Halmi József dr. Sipos Éva**

**polgármester jegyző**